Source: http://www.ploiesti.ro/ritmica.csm/cncjm2012.php
Timestamp: 2019-04-19 18:50:36+00:00

Document:
Intre 5 si 7 aprilie 2012 s-au desfasurat la Ploiesti, în sala Leonard Doroftei a Clubului Sportiv Municipal, Campionatele Nationale pe Echipe, Individual si Ansambluri pentru Copii la gimnastica ritmica, eveniment care a avut ca principal obiectiv desemnarea campioanelor nationale pe echipe, individual si obiecte la Categoria a IV-a (8-10 ani) si individual si ansamblu fara obiect pentru Categoria Mica Gimnasta (6-8 ani).
La acest eveniment s-au înscris 116 de gimnaste de la 14 cluburi din tara: CSM Arad, CSS1 Timisoara, CSS Triumf Bucuresti, CS Olimpia Bucuresti, CSS1 Constanta, CSS Anghel Saligny Iasi, LPS-CSS Baia-Mare, LPS Bistrita, CSU Brasov, CS Ritmic Gym Trend Constanta, CSU Oradea, CS Ritmica Bucuresti, CSS Resita si CSM Ploiesti.
Dupa prima zi de concurs, echipa de categoria a IV-a a Clubului Sportiv Municipal Ploiesti formata din Livia Harcan, Iulia Chirvasa, Delia Gheorghe, Denisa Stoian, Ana Toma si Daria Diaconu s-a clasat pe locul al doilea reusind sa-si pastreze tilul de vicecampioana nationala obtinut anul trecut. Doar 1,475 puncte le-au despartit pe micutele gimnaste de la CSM Ploiesti de locul I, loc ocupat în final de CSM Arad, pe locul al III-lea clasându-se echipa LPS-CSS Baia-Mare.
În concursul individual cea mai buna performanta a obtinut-o Livia Harcan (locul V) care s-a si calificat pentru Cupa României, concurs ce se desfasoara la sfârsitul fiecarui an la Bucuresti si care se doreste a fi un regal de gimnastica ritmica având în vedere faptul ca la aceasta competitie participa cele mai bune 6 gimnaste din tara la toate categoriile: de la Copii la Senioare!
Finalele pe obiecte de sâmbata, 7 aprilie 2012, au aliniat la start cele mai bune 8 gimnaste din tara la fiecare obiect – coarda, cerc, panglica. Clubul Sportiv Municipal Ploiesti a avut bucuria de a avea reprezentante în toate finalele. Astfel, în finala la coarda CSM Ploiesti a avut 2 gimnaste – Livia Harcan si Iulia Chirvasa – în finala la cerc o gimnasta – Livia Harcan – iar în finala la panglica din nou 2 gimnaste, Iulia Chirvasa si Delia Gheorghe. Finalul întrecerilor a adus din nou bucurie în rândul sustinatorilor CSM-ului, Livia Harcan obtinând doua medalii de bronz la coarda si cerc.
În concursul de ansamblu fara obiect (6-8 ani), echipa CSM Ploiesti a obtinut medalia de bronz clasându-se pe locul al treilea, dupa CSS Anghel Saligny Iasi – locul I si CSU Brasov – locul al II-lea, într-o competitie la care s-au înscris 10 ansambluri. Gimnastele componente – Alexia Ristea, Anais Lapadat, Tavita Costache, Daria Motînga, Miruna Ciocîrlan, Teodora Dragu si Monica Dumitrescu au avut o evolutie buna, apreciata de toti cei prezenti, arbitri si spectatori deopotriva.
Campionatele Nationale au fost supervizate de presedinta Federatiei Române de Gimnastica Ritmica, dna. Irina Deleanu si de secretarul Federatiei, dl. Catalin Manu.
Gimnastele câstigatoare au primit cupe, medalii, diplome, echipament sportiv si obiecte de gimnastica ritmica din partea Federatiei Române de Gimnastica Ritmica.
Primaria municipiului Ploiesti a rasplatit medaliatele cu premii în bani, gest apreciat de toti participantii la aceasta competitie prin aplauze si felicitari adresate organizatorilor.
Multumim tuturor celor care au colaborat la organizarea si desfasurarea acestor Campionate Nationale, autoritati, sponsori, parinti, participanti si spectatori. Multumiri speciale Societatii de Gospodarire Urbana pentru florile care au împodobit, ca de fiecare data sala în care s-au desfasurat, pentru al treilea an consecutiv, Campionatele Nationale de Gimnastica Ritmica pentru Copii!

References: CSM 
 CSM 
 CSM 
 CSM 
 CSM 
 CSM